அடுத்த நாள், மகாலிங்கம் மாஸ்டர் வகுப்பிற்குள் வந்து Good morning சொல்லிவிட்டு, நேராக யசீயரும் நானும் இருந்த வாங்கடியிற்கு வந்து, முதுகில் மொங்கு மொங்கு என்று மொங்கினார். “உதென்ன பழக்கம்...இரவில ரோட்டில நின்று கதைக்கிறது.. அவங்கள் அறுவார் வேற திரியுறாங்கள்” எங்கள் மேலிருந்த அக்கறையும் எங்கள் பாதுகாப்பில் இருந்த ஆதங்கமும் அந்த மொங்கலில் வெளிப்பட்டது.